מתחם החמאם ביפו בעל היסטוריה של למעלה מ-200 שנים, פותח את שעריו מחדש ומוביל סצנה חדשה בתחום האירועים והאירוח. המתחם אשר החל כבית מרחצאות של עובדי הארמון, התגלגל להיות בעבר המועדון הראשון בישראל, הציג מופעי תיאטרון והיום עומד להיפתח כמתחם ספא ואירועי בוטיק. יצאנו לבדוק מה הסיפור של החמאם החדש ולהיפגש עם היזמים החדשים.
ההיסטוריה ארוכת השנים של החמאם ביפו מספרת את סיפורי העבר של סמטאות יפו המהפנטות, העיצוב האדריכלי המיוחד, האווירה שבמקום והמעבר מבית מרחצאות לאולם בוטיקי וספא גורמים לחמאם להיות כה מיוחד בנוף. דודו שרון ויחזקאל ביבי, יזמי החמאם החדש, הרגישו את ההיסטוריה שעוטפת אותם מהרגע שנכנסו למבנה, "הרגשתי את האווירה דרך הקירות", מספר יחזקאל, "כבר בנסיעה לחמאם דרך הסמטאות של יפו הרגשנו שזה המקום שמשלב את כל מה שאנחנו אוהבים."
יחזקאל ביבי מגיע מעולם האדריכלות וזיהה את הפוטנציאל של המקום בשטחו הגדול, 1300 מ"ר המחולקים בצורה נכונה, ודודו שרון המגיע מעולם האירועים וחיי הלילה זיהה את הפוטנציאל של המקום באירוח אירועי בוטיק ייחודיים.
החמאם משלב 200 שנים של היסטוריה, יופי ותרבות. מכיוון שמדובר במבנה לשימור, היזמים יחזקאל ודודו, החליטו שהם הולכים עם ההיסטוריה עד הסוף, "כשחקרנו את ההיסטוריה של החמאם ששימש כבית המרחצאות של כל אנשי הארמון, החלטנו שאנחנו חייבים לשמר את המטרה שלשמה המקום נבנה", מספר דודו, כדי לגלות איך המקום נראה במקור הביאו היזמים צוות מומחים ביניהם היסטוריונים, ארכיאולוגים ומומחים לשימור, " בעבודה עם צוות המומחים גילינו היכן היו מתלבשים והיכן בדיוק היו המרחצאות, החלטנו לשמר את המרחצאות ולהחזיר 'עטרה ליושנה', אנחנו נפתח במקום הזה בדיוק מתחם ספא מפנק לצד מתחם האירועים", מסכם דודו שרון.
החמאם החדש. אורבני והיסטורי.
" אין מקום כזה בתל אביב", מספר יחזקאל ביבי, "חיפשנו מקום שמשדר אותנטיות ואווירה ייחודית והחמאם מצליח להעניק זאת כבר מרגע הכניסה" החמאם החדש מיועד לאירועי בוטיק עד 150 אורחים שייהנו מאווירה אותנטית ושילוב ייחודי של אירועי בוטיק ואפשרות לספא. הקונספט החדשני, העיצוב הייחודי יחד עם האווירה ההיסטורית, הופכים את חווית האירוח למרתקת, "בגלל שאנו משמרים את המתחם, שמרנו על העיצוב ההיסטורי אך עם זאת אנו מאפשרים גם עיצוב קונספט אורבני שניתן להתאים לאופי האירוע", מסביר יחזקאל ביבי, "האולם של החמאם יפעל עם המערכות סאונד החדישות ביותר שיהפכו את האירוע לעוד יותר מיוחד". היזמים החדשים ביצעו למתחם מתיחת פנים חדשה שתשמר את האווירה וההיסטוריה ומבחינת כל שאר הפרמטרים מדובר בצוות ניהול והפקה חדשים לחלוטין, בעלי ניסיון ורזומה עשיר בעולם האירועים.
המיקום ביפו וההיסטוריה של המתחם מאפשרים ליזמים לדבר באותה השפה גם במנות ובטעמים הקולינריים. "החלטנו לעבוד עם מטבח שף שמביא אותנטיות לשולחן עם טעמים אלוהיים", מספר לנו דודו שרון.
הקייטרינג שנבחר להוביל את הקולינריה של המתחם החדש הוא לילה ג'אפה, בראשו עומד השף סמי מוקלשי, השף וצוות המטבח משלבים בין טעמים וצבעים מרהיבים ומביאים אתכם למסע קולינרי מרגש במהלך האירוע שכולו אוכל ערבי אותנטי ומטעמים מהים התיכון.
ההיסטוריה, האווירה, המיקום, הטעמים המרגשים, השירות האדיב והיופי האינסופי שהחמאם מציע. הכל יחד מביאים לכם את החוויה שלא קיימת באף מקום אחר, בהבטחה.
הבא איפור לחתונה – איך מתחילים?